text: Claiborne rokkaði hart og væl á spælistaðnum Drop-In mitt í Keypmannahavn, bólkurin vísti, at hann er munandi betur á konsert enn á fløgu.
text: #000004
text: Vit vóru við, tá føroyskt/danski rokkbólkurin Claiborne spældi eina konsert á spælistaðnum Drop-Inn í Kompagnistræde 34, mitt í Keypmannahavn. Rættiliga fitt av fólki var komið saman, hóast talan var eitt mikukvøld, ið ikki telist millum best umtóktu kvøld at fara í býin.
text: #000005
text: Konsertin gjørdist ein sera jalig uppliving. Lítli pallurin við tivoli perunum, var fyltur av kvartettini. Á konsert er bólkurin munandi betur enn á fløgu. Ikki tí, fløgan er heilt hampilig, men manglar tí orkuna, ið bólkurin hevur á konsertum. Saman við framleiðaranum Louise Nipper, ið millum annað hevur arbeitt við Carpark North, hevur Claiborn valt, eitt sera poppkent ljóð á fløguni, ið saman við teirra løgum er meira áhugavert, enn tað er gott.
text: #000007
text: Hetta var tó ikki galdandi á konsertini. Tá hevði bólkurin heilt aðra orku, og tónleikurin rokkaði munandi meira. Ja, teir rokkaðu so mikið væl, at eigarin kom og bað teir um at skrúva niður, aftan á tvey løg vóru spæld.
text: #000008
text: Trummuleikarin Kenneth er ein natúrmegi, ið bukar og buldrar handan trummirnar. Hann er drívmegin, ið gevur tónleikinum eitt spark í endan, langt útum pallkantin. Kemiin og innaru bondini millum limirnar eru tøtt eftir samstarv í so nógv ár, og hetta hoyrist. Teir spæla stutt sagt ordiliga væl.
text: #000009
text: Sjarmerandi og lætt hása røddin hjá Remi, er tó tað mest áhugaverda við bólkinum, hann er inniligur og syngur veruliga væl
text: #000010
text: Fleiri av løgunum eru heilt góð, kanska serliga løgini Into Grace og Reach, ið eisini eru bestu løgini á fløguni. Serliga væl eydna var Into Grace, ið byrjaði við, at Remi legði fyri einsamallur, áðrenn restin av bólkinum kom við. Hetta lagið er eitt greitt boð upp á eitt komandi hitt hjá Claiborne. Ein fitt rokk ballada, ið letur røddina hjá Remi fáa ríkiligt av pláss í ljóðmyndini, og røddin er sum sagt frálík, so hetta er eitt gott hugskot.
text: #000011
text: Umframt hetta var eisini lagið Open Again rættiliga gott, eitt rokklag uttan ov nógv hóvasták. Meðan teirra roynd at spæla kontri á lagnum Borderline, als einki hevði við kontri at gera, men heldur minti um amerikanskar rokkbólkar sum Tesla.
text: #000012
text: Visuelt hevur bólkurin als ikki sama pondus sum á ljóðsíðuni. Her er serliga Remi ein trupulleiki. Hann stendur við sítt keyboard og syngur, og sær fittur út. Men hann hevur ikki serliga nógv stjørnukarisma, og kemur ikki serliga væl útum pallkantin visuelt. Hetta er synd tí røddin er góð, men hann líkist meira einum telduforritara ella verkfrøðingi enn einum rokkguði.
text: #000014